S-920/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. febrúar 2023, á hendur H-kk-þgf H-kk-þgf Gustum, kt. [...], [...], [...], I.

Fyrir umferðar-, vopna- og fíkniefnalagabrot með því að hafa, miðvikudaginn 9. mars 2022, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 520 ng/ml og metamfetamín 250 ng/ml) um Hverfisgötu í Reykjavík, þar sem lögregla stöðvaði aksturinn og á sama tíma haft í vörslum sínum úðavopn og 1,75 gaf kókaíni, 6,04 gaf amfetamíni og 3,68 gaf metamfetamíni, sem lögregla fann við öryggisleit á ákærða og við leit í bifreiðinni.

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum og 4. mgr. 30. gr., sbr. 1. mgr. 36. gr. vopnalaga nr. 16/1998.

II.

Fyrir umferðarlagabrot með því að hafa, sunnudaginn 3. júlí 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist kókaín 195 ng/ml) um Hafnafjarðarveg við Engidal í Garðabæ, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall var birt samkvæmt lögum. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 1. febrúar 2023, gekkst ákærði undir greiðslu sektar með lögreglustjórasátt 6. maí 1010 vegna aksturs undir áhrifum ávana- og fíkniefna. Ákærði gekkst þá aftur undir greiðslu sektar með lögreglustjórasátt 17. febrúar 2021 vegna aksturs sviptur ökurétti. Þá gekkst ákærði á ný undir greiðslu sektar með lögreglustjórasátt 28. apríl 2022 vegna aksturs undir áhrifum ávana- og fíkniefna. Að öðru leyti kemur sakarferill ákærða ekki til skoðunar.

Brot ákærða samkvæmt fyrri ákærulið voru framin áður en framangreindur dómur frá 28. apríl 2022 var kveðinn upp og verður ákærða því dæmdur hegningarauki nú, sbr. 78. gr. almennra hegningarlaga nr. 19/1940. Við ákvörðun refsingar í máli þessu verður þá lagt til grundvallar að ákærði hafi með brotum sínum í síðari ákærulið í þriðja sinn gerst sekur um akstur undir áhrifum ávana- og fíkniefna, en í annað sinn ekið sviptur ökuréttindum.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er ákærði sviptur ökurétti ævilangt frá birtingu dómsins að telja.

Ákærði greiði 167.475 krónur í sakarkostnað.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, H-kk-nf H-kk-nf Gustum, sæti fangelsi í 60 daga.

Ákærði er sviptur ökurétti ævilangt frá birtingu dómsins að telja.

Ákærði greiði 167.475 krónur í sakarkostnað.

K-kvk-nf R-kvk-nf G-kvk-nf